*Tämä artikkeli käsittelee Brändössä sijaitsevaa saarta, sanan muita merkityksiä on täsmennyssivulla.*
JurmoNäkymä näkötornista kylän suuntaan vuonna 2015.

|  |  |
| --- | --- |
| Sijainti | 
BrändöAhvenanmaaSuomi |
| Saariryhmä | 
Ahvenanmaan saaristo |
| Merialue | 
Itämeri |
| Korkein kohta | 
22,5 m |
| Pinta-ala | 
4,9 km2View and modify data on Wikidata  |

Väestö| Asukasluku | 
44 |
| Asutuskeskukset | 
Jurmo |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Jurmo** on saari ja kylä Brändön kunnassa Ahvenanmaan maakunnassa. Saaren suurin pituus on noin 3,5 kilometriä. Vuonna 2020 kylässä oli 44 asukasta.

Kylä ja palvelut
----------------

Saaren talot on rakennettu melko tiiviisti etelärannalla sijaitsevaan kylään ja suurin osa saaresta onkin rakentamatonta. Kylän kiintopisteitä ovat vanha kansakoulu ja kylän edustalla sijaitseva kalanjalostuslaitos. Saarella on kyläkauppa, nelihuoneinen vieraskoti ja 16-paikkainen ravintola. Ranta-aitassa sijaitseva Jurmon museo esittelee entisajan saaristolaiskodin käyttöesineistä. Museon omistaa Jurmon kotiseutuyhdistys. Lisäksi saarella vuokrataan veneitä ja järjestetään opastettuja kalastus- ja hyljeretkiä. Saarella on myös pieni uimaranta ja noin 40-paikkainen vierasvenesatama sekä sen yhteydessä polttoainemyynti. Satama-alueella sijaitsee jalkapallokenttä, koripalloteline, uimahyppytorni, leikkihuone ja grillauspaikka. Saaren kaakkoisosaa kiertää luontopolku, jonka varrella on näkötorni. Kylässä on myös tuulimylly.

Saarella on vuodesta 2002 lähtien laiduntanut ylämaankarjaa, jota pidetään turistikohteena, ja sille on järjestetty opaskyltit. Ylämaankarja hankittiin saareen laidunkarjaksi pitämään maisemat avoimena. Karja koko on ollut noin 38 yksilöä.

Saarella on vuodesta 2008 lähtien järjestetty kesäisin Island in the Sun -festivaali. Vuonna 2011 kaksipäiväiseksi suunniteltuun tapahtumaan odotettiin 600:aa vierasta.

Liikenne
--------

Saareen liikennöi ympäri vuoden Ålandstrafikenin yhteysalus M/S Doppingen läheisestä Åvan saaresta. Alus taittaa merimatkan noin kymmenessä minuutissa ja siihen mahtuu 70 matkustajaa ja 18 henkilöautoa. Jurmoon pääsee manner-Ahvenanmaalta tai manner-Suomesta Åvan kautta. Jurmoon johtaa 4,8 metrin kulkusyvyinen laivaväylä, ja saaressa on vierasvenesatama noin 40 veneelle sekä sen yhteydessä polttoainemyynti. Jurmossa on muutama kilometri autotietä. Tie alkaa lauttarannasta ja jakaantuu kylän alueelle, jatkuen ajoteinä ja polkuina muualle saareen. Kylän rannassa sijaitsee helikopteritaso.

Lähteet
-------

1. ↑  (en) GeoNames, 2005View and modify data on Wikidata. Tieto on haettu Wikidatasta.
2. 1 2  Kansalaisen Karttapaikka Maanmittauslaitos. Viitattu 19.3.2011.
3. ↑  Befolkning 1999-2020 efter kommun, by, år och kön (XLS) Ålands statistik- och utredningsbyrå (ÅSUB). Viitattu 15.11.2021. (ruotsiksi)[vanhentunut linkki]
4. 1 2  Nähtävyydet Brändön kunta. Viitattu 19.3.2011. [vanhentunut linkki]
5. 1 2 3 4  Åland skärgårdsguide – Saaristolauttojen aikataulut (pdf)  2010. Ålandstrafiken.  Arkistoitu 22.5.2011. Viitattu 19.3.2011. (suomeksi) (ruotsiksi) (englanniksi)
6. ↑  Museo Jurmo Turism Ab. Viitattu 19.3.2011. (suomeksi) (ruotsiksi)[vanhentunut linkki]
7. ↑  Usein kysyttyä Brändön kunta. Viitattu 19.3.2011. [vanhentunut linkki]
8. 1 2  Vierassatama - Jurmo Ahvenanmaa *www.jurmo.ax*. Viitattu 7.4.2021.
9. ↑  Jurmokartta (pdf) Jurmo Turism Ab.  Arkistoitu 21.7.2013. Viitattu 19.3.2011. (ruotsiksi)
10. 1 2  Highland Cattle Jurmo Turism Ab. Viitattu 19.3.2011. (suomeksi) (ruotsiksi)[vanhentunut linkki]
11. ↑  Fesivalen Island in the Sun.  Arkistoitu 28.8.2011. Viitattu 19.3.2011. (ruotsiksi)
12. ↑  Matka Jurmoon Jurmo Turism Ab. Viitattu 19.3.2011. (suomeksi) (ruotsiksi)[vanhentunut linkki]

Aiheesta muualla
----------------

* Puro, Hannu: Valokuvia ja videoita Jurmosta *facebook.com*.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Brändö |
| --- |
|  |
| 
* Ahvenanmaan maakunta

 |
|  |
| Kylät | 
* Asterholma
* Baggholma
* Björnholma
* Brändö
* Fiskö
* Jurmo
* Korsö
* Lappo
* Torsholma
* Åva

 | Brändön vaakuna |
|  |
| Luonto | 
* Gloet
* Hullberga
* Sjögloet

 |
|  |
| Talous | 
* Brändö Lax
* Brändö Andelshandel
* Kyläkauppa Einar Holmberg
* Pellas Gästhem

 |
|  |
| Kulttuuri | 
* Brändön kirjasto
* Brändön ranta-aitat
* Lappoon saaristomuseo
* Taideteokset ja muistomerkit

 |
|  |
| Seurakunnat | 
* Brändö-Kumlingen seurakunta
	+ Brändön kirkko
	+ Brändön seurakuntatalo

 |
|  |
| Urheilu ja liikunta | 

|  |  |
| --- | --- |
| Urheiluseurat | 
* Brändö IK

 |
|  |
| Liikuntapaikat | 
* Brändöhallen

 |

 |
|  |
| Koulutus | 
* Brändön peruskoulu

 |
|  |
| Liikenne | 
* Lövskär–Isokarin väylä

 |
|  |
| Muuta | 
* Brändön vaakuna

 |

 |